Document ID: 32009D0871

KOMISJONI OTSUS,
30. november 2009,
millega antakse Horvaatia Vabariigile volitused ühinemiseelse abi V rahastamisvahendist (põllumajanduse ja maaelu arendamine) meetmete 101 ja 103 jaoks antava abi haldamiseks ühinemiseelsel perioodil
(2009/871/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. juuli 2006. aasta määrust (EÜ) nr 1085/2006, millega luuakse ühinemiseelse abi rahastamisvahend (1),
võttes arvesse komisjoni 12. juuni 2007. aasta määrust (EÜ) nr 718/2007, millega rakendatakse nõukogu määrust (EÜ) nr 1085/2006, millega luuakse ühinemiseelse abi rahastamisvahend, (2) eriti selle artikleid 18 ja 186,
võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (edaspidi „finantsmäärus”), (3) eriti selle artiklit 53c ja artikli 56 lõiget 2,
võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (edaspidi „rakenduseeskirjad”), (4) eriti selle artiklit 35,
ning arvestades järgmist:
(1)
Määruses (EÜ) nr 1085/2006 on sätestatud kandidaatriikidele ja potentsiaalsetele kandidaatriikidele antava ühinemiseelse abi eesmärgid ja põhimõtted ajavahemikuks 2007-2013 ning antud komisjonile vastutus kõnealuse abi rakendamise eest.
(2)
Määruse (EÜ) nr 718/2007 artiklitega 11-14, 18 ja 186 on komisjonile antud võimalus anda abisaajale riigile haldusvolitused ning määratakse sellise volitamise nõuded seoses ühinemiseelse abi V rahastamisvahendiga, mis on ette nähtud põllumajanduse ja maaelu arendamiseks.
(3)
Määruse (EÜ) nr 718/2007 artikli 7 kohaselt sõlmivad komisjon ja abisaaja riik raamlepingu, et sätestada ning leppida kokku ühenduselt abisaajale riigile antava rahalise abiga seotud koostöö eeskirjad. Vajaduse korral võib raamlepingut täiendada valdkondliku lepingu või valdkondlike lepingutega, mis hõlmavad konkreetset rahastamisvahendit käsitlevaid sätteid.
(4)
Abisaajale riigile haldusvolituste andmiseks peavad olema täidetud finantsmääruse artiklis 53c ja artikli 56 lõikes 2 ning rakenduseeskirjade artiklis 35 sätestatud tingimused.
(5)
Horvaatia Vabariigi valitsuse ja Euroopa Ühenduste Komisjoni vahel sõlmiti 17. detsembril 2007 raamleping, mis käsitleb koostööeeskirju EÜ finantsabi andmiseks Horvaatia Vabariigile ühinemiseelse abi rahastamisvahendi alusel abi andmise raames.
(6)
Ühinemiseelse abi rahastamisvahendi programmis põllumajanduse ja maaelu arendamiseks Horvaatia Vabariigis (edaspidi „IPARDi programm”), mille komisjon kiitis heaks 25. veebruari 2008. aasta otsusega K(2008) 690 kooskõlas määruse (EÜ) nr 1085/2006 artikli 7 lõikega 3 ja määruse (EÜ) nr 718/2007 artikliga 184, on sätestatud ühenduse iga-aastase toetuse kava ja rahastamisleping.
(7)
Valdkondliku lepinguga, mille 12. jaanuaril 2009 sõlmisid Euroopa Ühenduste Komisjon Euroopa Ühenduse nimel ja Horvaatia Vabariigi valitsus Horvaatia Vabariigi nimel, täiendatakse raamlepingu sätteid ning nähakse ette erisätted IPARDi programmi rakendamiseks ja elluviimiseks.
(8)
Komisjon muutis IPARDi programmi viimati 10. septembril 2009 otsusega K(2009) 6770.
(9)
Vastavalt määruse (EÜ) nr 718/2007 artiklile 21 peab abisaaja riik määrama järgmised IPARDi programmi rakendamise eest vastutavad organid ja ametiasutused: pädev akrediteeriv ametnik, siseriiklik eelarvevahendite käsutaja, riiklik fond, haldusasutus, IPARDi asutus ja auditeerimisasutus.
(10)
Horvaatia valitsus on määranud riiklikuks fondiks riikliku fondi sektori, kes kuulub rahandusministeeriumi juurde kuuluva riigikassa alluvusse ning täidab valdkondliku lepingu I lisas määratud ülesandeid ja kohustusi.
(11)
Horvaatia valitsus on määranud IPARDi asutuseks põllumajandusturu- ja struktuuritoetuse direktoraadi, kes kuulub põllumajanduse, kalanduse ja maaelu arengu ministeeriumi alluvusse ning täidab valdkondliku lepingu I lisas määratud ülesandeid ja kohustusi.
(12)
Horvaatia valitsus on määranud haldusasutuseks maaelu arengu direktoraadi (SAPARDi/IPARDi programmi haldusasutus), kes kuulub põllumajanduse, kalanduse ja maaelu arengu ministeeriumi alluvusse ning täidab valdkondliku lepingu I lisas määratud ülesandeid ja kohustusi.
(13)
Pädev akrediteeriv ametnik teatas Euroopa Komisjonile 12. novembril 2008 vastavalt määruse (EÜ) nr 718/2007 artikli 12 lõikele 3 siseriikliku eelarvevahendite käsutaja ja riikliku fondi akrediteerimisest.
(14)
Siseriiklik eelarvevahendite käsutaja teatas Euroopa Komisjonile 12. novembril 2008 vastavalt määruse (EÜ) nr 718/2007 artikli 13 lõikele 3 ühinemiseelse abi V rahastamisvahendi (maaelu arendamine) haldamise ja rakendamise eest vastutava tegevusstruktuuri akrediteerimisest.
(15)
Põllumajandusturu- ja struktuuritoetuse direktoraat, kes toimib IPARDi asutusena, ning maaelu arengu direktoraat (SAPARDi/IPARDi programmi haldusasutus), kes toimib haldusasutusena, vastutavad nende kolme meetme rakendamise eest, mille siseriiklik eelarvevahendite käsutaja valis akrediteerimiseks IPARDi programmi seitsme meetme hulgast: programmis määratletud meede 101 (investeeringud põllumajandusettevõtete ümberkorraldamiseks ja ühenduse nõuetega vastavusse viimiseks), meede 103 (investeeringud põllumajandustoodete töötlemise ja müügi ümberkorraldamiseks ja ühenduse nõuetega vastavusse viimiseks) ning meede 301 (maapiirkondade infrastruktuuri täiustamine ja arendamine).
(16)
Horvaatia ametiasutused esitasid 16. märtsil 2009 komisjonile abikõlblike kulude loetelu kooskõlas valdkondliku lepingu artikli 32 lõikega 3. Komisjon kiitis kõnealuse loetelu heaks 8. aprillil 2009.
(17)
Valdkondliku lepingu artikli 19 lõike 1 nõuete arvessevõtmiseks vastavad ühendusepoolse kaasrahastamise tingimustele üksnes sellised käesoleva otsuse kohased kulud, mis on makstud pärast haldusvolituste andmist käsitleva otsuse kuupäeva, välja arvatud määruse (EÜ) nr 718/2007 artikli 172 lõike 3 punktis c osutatud üldkulud. Kulud on abikõlblikud, kui need on kooskõlas usaldusväärse finantshalduse põhimõttega ning eelkõige säästlikkuse ja tasuvuse põhimõttega.
(18)
Määruses (EÜ) nr 718/2007 on sätestatud, et määruse (EÜ) nr 718/2007 artikli 18 lõikes 2 osutatud eelneva heakskiidu nõudest võib loobuda iga asjaomase haldus- ja kontrollisüsteemi tõhusa toimimise analüüsi alusel; kõnealuses määruses on sätestatud ka nimetatud analüüsi korraldamise üksikasjalikud eeskirjad.
(19)
Vastavalt määruse (EÜ) nr 718/2007 artiklitele 14 ja 18 on kõnealuse määruse artiklites 11-13 osutatud akrediteerimine läbi vaadatud ning muu hulgas kohapealsete kontrollide käigus uuritud asjaomaste ametiasutuste menetlusi ja struktuure, mis on sätestatud siseriikliku eelarvevahendite käsutaja esitatud taotluses.
(20)
Komisjon kontrollis siiski meedet 101 (investeeringud põllumajandusettevõtete ümberkorraldamiseks ja ühenduse nõuetega vastavusse viimiseks) ning meedet 103 (investeeringud põllumajandustoodete töötlemise ja müügi ümberkorraldamiseks ja ühenduse nõuetega vastavusse viimiseks) sellise süsteemi põhjal, mida saab rakendada kõigi asjakohaste elementide puhul, kuid mida veel ei rakendata.
(21)
Kuigi käesolev otsus ei hõlma auditeerimisasutust, on kohapealsete kontrollide käigus hinnatud, kuivõrd kõnealune asutus on valmis toimima talituslikult sõltumatu auditiorganina selleks ajaks, kui komisjonile esitatakse akrediteerimispakett haldusvolituste andmiseks.
(22)
Finantsmääruse artikli 56 lõike 2 ning määruse (EÜ) nr 718/2007 artiklite 11-13 nõuete täitmist Horvaatia poolt on hinnatud kohapealsete kontrollide käigus.
(23)
Hindamise tulemused on näidanud, et Horvaatia täidab meetmetega 101 ja 103 seotud nõudeid. Siiski ei ole põllumajandusturu- ja struktuuritoetuse direktoraat, kes toimib IPARDi asutusena, veel nõuetekohaselt rakendanud Horvaatia programmi meetme 301 rakendamiseks täidetavate ülesannete akrediteerimiskriteeriumeid.
(24)
Seetõttu on asjakohane loobuda määruse (EÜ) nr 718/2007 artikli 18 lõikes 1 ja finantsmääruse artiklis 165 osutatud eelneva heakskiidu nõudest ning anda siseriiklikule eelarvevahendite käsutajale, riiklikule fondile, IPARDi asutusele ja haldusasutusele Horvaatia programmi meetmete 101 ja 103 detsentraliseeritud haldusvolitused,
ON TEINUD JÄRGMISE OTSUSE:
Artikkel 1
1. Asjaomastele organitele antakse volitused ühinemiseelse abi V rahastamisvahendist (põllumajanduse ja maaelu areng) antava abi haldamiseks käesolevas otsuses sätestatud tingimustel.
2. Loobutakse määruse (EÜ) nr 718/2007 artikliga 18 ette nähtud nõudest, et komisjon peab eelnevalt heaks kiitma Horvaatia Vabariigi haldamis-, maksmis- ja rakendamisülesanded, mis on seotud meetmega 101 (investeeringud põllumajandusettevõtete ümberkorraldamiseks ja ühenduse nõuetega vastavusse viimiseks) ja meetmega 103 (investeeringud põllumajandustoodete töötlemise ja müügi ümberkorraldamiseks ja ühenduse nõuetega vastavusse viimiseks).
Artikkel 2
Käesolevat otsust kohaldavad järgmised struktuurid, organid ja ametiasutused, mille Horvaatia Vabariik on määranud ühinemiseelse abi V rahastamisvahendi programmi meetmete 101 ja 103 haldamiseks:
a)
siseriiklik eelarvevahendite käsutaja;
b)
riiklik fond;
c)
ühinemiseelse abi V rahastamisvahendi tegevstruktuur:
-
haldusasutus;
-
IPARDi asutus.
Artikkel 3
1. Haldusvolitused antakse käesoleva otsuse artiklis 2 sätestatud struktuuridele, organitele ja ametiasutustele.
2. Riigi ametiasutused kontrollivad veelgi käesoleva otsuse artiklis 2 sätestatud struktuure, organeid ja ametiasutusi, et kindlustada haldus- ja kontrollisüsteemi rahuldav toimimine. Kontrolle tehakse enne seda, kui esitatakse esimene kuludeklaratsioon artikli 1 lõikes 2 sätestatud meetmetega seotud hüvitamise taotlemiseks.
Artikkel 4
1. Enne käesoleva otsuse kuupäeva makstud kulud ei ole mingil juhul abikõlblikud, välja arvatud määruse (EÜ) nr 718/2007 artikli 172 lõike 3 punktis c osutatud üldkulud.
2. Kulud on abikõlblikud, kui need on kooskõlas usaldusväärse finantshalduse põhimõttega ning eelkõige säästlikkuse ja tasuvuse põhimõttega.
Artikkel 5
Ilma et see piiraks IPARDi programmi raames üksikutele abisaajatele abi andmise otsuseid, kohaldatakse abikõlblikkuse eeskirju, mille Horvaatia esitas 16. märtsi 2009. aasta kirjas nr „Klass: NP 018-04/09-01/106, viitenumber: 525-12-3-0472/09-2” ja mis registreeriti komisjonis 26. märtsil 2009 numbri 8151 all.
Artikkel 6
1. Komisjon jälgib, kuidas täidetakse haldusvolituste andmise nõudeid, mis on sätestatud määruse (EÜ) nr 718/2007 artiklis 17.
2. Kui komisjon leiab, et Horvaatia ei täida enam käesoleva otsusega ette nähtud kohustusi, võib ta antud haldusvolitused igal ajal käesoleva otsuse rakendamise jooksul tühistada või peatada.
Brüssel, 30. november 2009

Labels: 4
19
5
6
18
15